b'\n_START_ARTICLE_\nFortul Sam Houston\n_START_PARAGRAPH_\nFortul Sam Houston este o unitate militar\xc4\x83 a U.S. Army \xc3\xaen San Antonio, Texas.  Cunoscut \xc8\x99i sub denumirea de "Fort Sam", a fost numit dup\xc4\x83 primul pre\xc8\x99edinte al statului Texas, Sam Houston. Coordonatele aproximative sunt 29\xc2\xb026\'56.69"N 98\xc2\xb026\'56.04"W ._NEWLINE_\xc3\x8en fortul San Houston se afla comanda Armatei a 5-a, comanda Armatei de Sud (United States Army South), comanda fortelor medicale americane (MEDCOM), centrul \xc8\x99i \xc8\x99coala AMEDD, brigada 12 ROTC, centrul regional de recrutare al marinei americane, centrul de triaj pentru militari din San Antonio, \xc8\x99i \xc8\x99coala de \xc8\x99tiin\xc8\x9be medicale a marinei americane, sucursala Bethesda.\n_START_SECTION_\nMedicin\xc4\x83 militar\xc4\x83\n_START_PARAGRAPH_\nFortul Sam Houston este cunoscut in istoria Statelor Unite ca "Home of Army Medicine" \xc8\x99i "Home of the Combat Medic". La sf\xc3\xa2r\xc8\x99itul celui de-al Doilea R\xc4\x83zboi Mondial, US Army a hot\xc4\x83r\xc3\xa2t s\xc4\x83 stabileasc\xc4\x83 acest fort ca principalul spital \xc8\x99coal\xc4\x83. _NEWLINE_Concomitent, armata american\xc4\x83 a luat decizia de a dezvolta Brooke Army Medical Center intr-unul dintre cele mai mari spitale militare.  In 2007, fortul Sam Houston continea cel mai mare spital medical dar \xc8\x99i cel mai mare spital \xc8\x99coal\xc4\x83 din lume.  _NEWLINE_Cunoscut ca principalul spital \xc8\x99coal\xc4\x83 al armatei americane, aceast\xc4\x83 institu\xc8\x9bie preg\xc4\x83te\xc8\x99te anual peste 25.000 de studen\xc8\x9bi. \xc8\x98coala medical\xc4\x83 are leg\xc4\x83turi cu programele academice ale unor universit\xc4\x83\xc8\x9bi importante, printre care Baylor University, University of Texas Health Science Center \xc3\xaen Houston \xc8\x99i San Antonio, \xc8\x99i University of Nebraska._NEWLINE_Fortul Sam Houston g\xc4\x83zduie\xc8\x99te \xc8\x99i Brooke Army Medical Center, Great Plains Regional Medical Command, Headquarters Dental Command, Headquarters Veterinary Command, Institutul pentru for Cercet\xc4\x83ri in Opera\xc8\x9bii Medicale (Institute for Surgical Research), Defense Medical Readiness Training Institute, \xc8\x99i Army Medical Department NCO Academy.\n_START_SECTION_\nCl\xc4\x83diri istorice\n_START_PARAGRAPH_\nFortul Sam Houston a fost constuit sub conducerea generalului Edward Ord, ofi\xc8\x9ber care si-a luat diploma de inginer militar de la West Point. Fortul este una dintre cele mai vechi instalatii militate din Statele Unite, avand peste 900 de cl\xc4\x83diri. Fortul Sam Houston a fost recunoscut ca un monument arhitectonic \xc3\xaen 1975._NEWLINE_Cl\xc4\x83direa Fort Sam Houston Quadrangle este cea mai veche de pe suprafa\xc8\x9ba fortului. A fost original construita ca un depozit, dar in 1886 a fost folosita ca \xc3\xaenchisoare pentru indienii apache, inclusiv Geronimo \xc8\x99i lupt\xc4\x83torii s\xc4\x83i._NEWLINE_Mult mai important dec\xc3\xa2t num\xc4\x83rul cl\xc4\x83dirilor din fort este diversitatea acestora: cl\xc4\x83dirile au fost construite \xc3\xaen diferite perioade, fiecare reprezent\xc3\xa2nd tradi\xc8\x9biile inginere\xc8\x99ti ale armatei americane la acel moment.\n_START_SECTION_\nOfi\xc8\x9beri faimo\xc8\x99i\n_START_PARAGRAPH_\nNumero\xc8\x99i ofi\xc8\x9beri faimo\xc8\x99i \xc8\x99i-au petrecut o parte din carier\xc4\x83 la fortul Sam Houston. Maj. Gen. John Wilson Ruckman, comandatul armatei de sud, a fost trimis la Fort Sam dup\xc4\x83 r\xc4\x83scoala din Houston din 1917. Generalul de brigad\xc4\x83 Billy Mitchell a fost trimis aici dup\xc4\x83 ce a fost retrogradat la rangul de colonel pentru refuzul s\xc4\x83u de a asculta ordinele superiorului. Dwight D. Eisenhower a fost \xc3\xaen fortul Sam Houston de dou\xc4\x83 ori in cariera sa. \xc3\x8en timpul primei sale misiuni aici, \xc3\xaentre 1915 \xc8\x99i 1917, a \xc3\xaent\xc3\xa2lnit \xc8\x99i s-a c\xc4\x83s\xc4\x83torit cu Mamie Dowd (devenit\xc4\x83 prin c\xc4\x83s\xc4\x83torie Mamie Eisenhower). \xc3\x8en timpul celei de-a doua misiuni \xc3\xaen acest fort, a avut loc atacul asupra Pearl Harbor \xc3\xaen 1941.\n_START_SECTION_\nLeg\xc4\x83turi cu economia local\xc4\x83\n_START_PARAGRAPH_\nPe parcursul existen\xc8\x9bei sale, fortul San Houston a avut str\xc3\xa2nse leg\xc4\x83turi cu ora\xc8\x99ul San Antonio. Cele dou\xc4\x83 entit\xc4\x83\xc8\x9bi s-au dezvoltat in paralel. Ora\xc8\x99ul San Antonio a fost numit "soacra armatei" (\xc3\xaen original: mother-in-law of the Army) deoarece foarte multi solda\xc8\x9bi americani, inclusiv Dwight D. Eisenhower, \xc8\x99i-au cunoscut viitoarele so\xc8\x9bii aici._NEWLINE_Peste 27,000 de militari \xc8\x99i civili se afl\xc4\x83 in garnizoan\xc4\x83 sau lucreaz\xc4\x83 \xc3\xaen aceast\xc4\x83 unitate militar\xc4\x83. Bugetul anual, inclusiv salariile militarilor \xc8\x99i al personalului auxiliar se ridic\xc4\x83 la $1,9 miliarde de dolari. Fortul cheltuie\xc8\x99te pentru achizi\xc8\x9bii din economia local\xc4\x83 peste $105 milione de dolari anual. Bugetul pentru construc\xc8\x9bii dep\xc4\x83\xc8\x99e\xc8\x99te $30 de milioane de dolari anual. Fortul Sam Houston are \xc3\xaen prezent un parteneriat cu sectorul privat de a renova \xc8\x99i de a folosi in scopuri comerciale cl\xc4\x83diri istorice semnificative._NEWLINE_In luna iunie 2006, ziarul San Antonio Express-News publica \xc8\x99tirea ca fortul Sam Houson a primit avertiz\xc4\x83ri de deconectare de la companiile care furnizeaz\xc4\x83 electricitate.'